Na temelju članka 49. stavka 4., članka 51. stavka 5. i članka 62. stavka 5. Zakona o zaštiti životinja ("Narodne Novine" broj: 102/17. i 32/19.) te članka 18. Statuta Grada Križevaca („Službeni vjesnik Grada Križevaca“, 4/09, 1/13, 1/16, 1/18 i 3/18 - pročišćeni tekst, 3/20, 1/21 i 3/22) Gradsko vijeće Grada Križevaca je na \_održanoj \_\_\_\_\_\_. donijelo je

**O D L U K U**

**o izmjenama i dopuni Odluke o uvjetima i načinu držanja kućnih ljubimaca**

**i načinu postupanja s napuštenim i izgubljenim životinjama te divljim životinjama**

**Članak 1.**

U Odluci o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama („Službeni vjesnik Grada Križevaca“ broj 08/18 – u daljnjem tekstu: Odluka) u članku 20. stavak 1. mijenja se i glasi:

„Kontrola razmnožavanja pasa i mačaka provodi se trajnom sterilizacijom, i obavezna je na području grada Križevaca osim u slučajevima:

* ako je posjednik kućnog ljubimca uzgajivač kućnih ljubimaca koji ima rješenje o registraciji uzgoja nadležnog tijela.“

U istom članku, nakon stavka 1. dodaje se stavak 2. koji glasi:

„Posjednik je dužan držati pod kontrolom razmnožavanje kućnih ljubimaca i spriječiti svako neregistrirano razmnožavanje.“

**Članak 2.**

U članku 31. stavku 1. iznos „500,00 kn“ zamjenjuje se iznosom „100,00 eura“.

**Članak 3.**

Ova Odluka izmjenama i dopuni Odluke stupa na snagu osmog dana od dana objave u “Službenom vjesniku Grada Križevaca”.

GRADSKO VIJEĆE GRADA KRIŽEVACA

KLASA: 363-01/23-01/0012

URBROJ: 2137-2-03/1-23-12

U Križevcima,

PREDSJEDNIK

Igor Frbežar

**Obrazloženje**

Temeljem Zakona o zaštiti životinja („Narodne novine“ broj: 102/17. i 32/19, u daljnjem tekstu: Zakon). Jedinice lokalne samouprave dužne su donijeti i provoditi Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama te divljim životinjama na svojim područjima. Istim zakonom ostavljena je mogućnost JLS-ovima da propišu trajnu sterilizaciju kao mjeru kontrole razmnožavanja pasa i mačaka kako bi se smanjio broj napuštenih životinja.

Zbog velikih financijskih izdataka koje je Grad Križevci temeljem Zakona dužan izdvajati za zbrinjavanje napuštenih životinja, predloženom Odlukom o izmjeni i dopuni Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama propisat će se trajna sterilizacija kao mjera kontrole razmnožavanja pasa i mačaka sukladno Zakonu o zaštiti životinja, a sve kako bi se smanjio broj napuštenih životinja koje završavaju u skloništima. Osim toga, iznos kazne za nepridržavanje odredbi iz Odluke iskazat će se u eurima umjesto u kunama.

**Upravni odjel za komunalno gospodarstvo, gradnju,**

**prostorno uređenje i zaštitu okoliša**